Lokve (Hadžići)
Lokve su naseljeno mjesto u općini Hadžići, Bosna i Hercegovina. Naselje Lokve se nalazi na južnim obroncima planine Igman, do sela se dolazi iz naselja Zovik, kada se skrene sa magistralnog puta ka Mostaru. Kroz ovo selo je vodio glavni put sa Igmana za vrijeme srpske blokade Sarajeva od 1992. do 1995. godine. Usljed stalne artiljerijske paljbe iz Hadžića selo je pretrpjelo značajne ljudske i materijalne gubitke.